[Foto’s] 6 500 vlugtelinge op een dag geredFoto: AP Photo/Emilio Morenatti Die vlugtelinge het op bootjies van die kus van Libië na Italië gereis. Meer as 100 000 mense het vanjaar reeds op so ŉ manier na Italië gekom. Die 6 500 mense is gered tydens meer as 40 verskillende reddingsaksies. Verskeie skepe van die Italiaanse Kuswag het aan die grootste reddingsaksie ooit deelgeneem. Volgens die organisasie Proactiva Open Arms was een vissersboot met 700 mense gepak. Talle babas en klein kindertjies was onder die mense wat gered is. ŉ Vyf dae oue baba is na ŉ Italiaanse hospitaal met ŉ helikopter gevlieg. Sondag is 1 100 vlugtelinge in dieselfde omgewing gered. Ongeveer 2 700 mense het vermoedelik reeds vanjaar verdrink in hul poging om van Afrika na Europa te kom. Die aantal vlugtelinge wat per see in Griekeland aankom, het intussen minder geword, maar in Italië het die getal erg gestyg.